cyanic-selkie/wikianc huggingface dataset:
Հասկացության բովանդակություն
Սեռային և տեսակային հասկացություններ
Սեռային է այն հասկացությունը, որի ծավալն ավելի լայն է և ամբողջովին ներառում է մյուս հասկացության ծավալը ։
Տեսակային է այն հասկացությունը, որը սեռային հասկացության ծավալի միայն մի մասն է կազմում ։
Ծանոթագրություններ
Կատեգորիա:Տրամաբանություն
Մանրաբլուր
Մանրաբլուր, արմատական ապարներից կազմված, տարբեր ձև ունեցող, անկանոն տարածված բլուր և բլուրների խմբեր (50-100 մ հարաբերական բարձրությամբ), որոնք միմյանցից բաժանվում են գոգավորություններով (երբեմն զբաղված լճերով) կամ հովիտներով։ Մանրաբլուրներ առաջանում են լեռնային երկրներում (ապարների լիթոլոգիական կազմի խայտաբղետության դեպքում) ցամաքային կլիմայի պայմաններում՝ երկարատև դենուդացիայի հետևանքով։ Մանրաբլուրների բնորոշ օրինակ են Ղազախական մանրաբլուրները։
Կատեգորիա:Բլուրներ
Վլադիմիր Դյակով
Վլադիմիր Դյակով (Влади́мир Ива́нович Дья́ков), ), ռուս սպա, Սպիտակ շարժման մասնակից, էմիգրանտ, Դոնի զորքերի զինվորական ավագ, Ալեքսանդրովյան հետևակային գնդի գնդապետ, էմիգրացիայում զբաղվել է բարեգործությամբ։
Կենսագրություն
Վլադիմիր Դյակովն ավարտել է ռեալական ուսումնարանը և Դոնի ատամանական ուսումնարանը (1914)։ Դոնի կազակական զորամասերի շարքերում մասնակցել է 1914—1918 թվականների Մեծ պատերազմին, վիրավորվել է, պարգևատրվել մարտական գերազանցության համար։ Առաջիններից մեկն է անդամագրվել Կամավորական բանակին (1917), որտեղ եղել է Պարտիզանական (հետագայում Ալեքսեևյան հետևակային) գնդի առաջին համհարզը։ Գնդի կազմում մասնակցել է Առաջին Կուբանյան (Սառցային) գնդի արշավանքին և անցել ամբողջ Քաղաքացիական պատերազմը, կրկին վիրավորվել։
Ղրիմից Ռուսական բանակի էվակուացիայից հետո ծառայել է Գալիպոլիում, այնուհետև Բուլղարիայում, որտեղից էլ փոխադրվել է Ֆրանսիա։ Էմիգրացիայում եղել է Ալեքսեևցիների միավորման անդամ։ 1981 թվականին գեներալ Վլադիմիր Խարժենսկու մահից հետո նշանակվել է Եվրոպայում Ռուսաստանի գլխավոր ռազմական միության և Գալիպոլցիների միության նախագահի պաշտոնում։ Վլադիմիր Դյակովը վերջին բարձրաստիճան սպան է եղել, ով զբաղեցրել է այդ պաշտոնը։
Եղել է մարտնչող կազակների միության անդամ, մշտապես նվիրաբերել է միջոցներ կազակների և նրանց ընտանիքների համար։ 1983 թվականի դեկտեմբերի 15-ից մինչև 1984 թվականի հուլիս եղել է Ռուսաստանի համառազմական միության նախագահը։ Ապրել է Ալբիում, որտեղ չկային օգնականներ և ստիպված 1984 թվականի հուլիսին կառավարումը փոխանցել է Ռուսաստանի համառազմական միության պարուչիկ Պ. Ա. Կալինիչենկոյին։
Մահացել է 1985 թվականի սեպտեմբերի 15-ին Ալբիում, Վերին Գարոն, Ֆրանսիա։ Թաղված է նույն տեղում։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ
Հաշվարկման դիրքային համակարգ
Հաշվարկման Դիրքային համակարգ (դիրքային համարակալում)- հաշվարկման համակարգ է, որտեղ թվի գրառման մեջ յուրաքանչյուր թիվ կախված է իր դիրքից (կարգ)։
Պատմություն
դիտել նաև տարբեր ազգերի հաշվարկման համակարգը
Դիրքային համարակալման գյուտը, որը հիմնված է թվերի տեղային նշանակության վրա, վերագրվում է շումերներին և բաբելոններին։ Ավելր ուշ ժամանակահատվածում նման համարակալումը մշակվել է հնդիկների կողմից և ունեցել է անգնահատելի հետևանքներ քաղաքակրթության պատմություն մեջ։ Այսպիսի համակարգերի թվին է պատկանում տասական հաշվման համակարգը, որի ծագումը կապված է մատներով հաշվի հետ։ Միջին դարերի Եվրոպայում այն հայտնվեց իտալացի վաճառականների միջոցով, որոնք իրենց հերթին փոխառել էին այն արաբներից։
Սահմանումներ
Հաշվարկման դիրքային համակարգը սահմանվում է b > 1 ամբողջ թվով, որը կոչվում է հաշվարկման համակարգի հիմքը։ Հաշվարկման համակարգի b հիմքը անվանում են նաև b -ական (մասնավորապես ՝ երկուական, երեքական, տասնորդական և այլն)։
Ամբողջ թվերը առանց x նշանի b-ական հաշվարկման համակարգում ներկայացվում են վերջավոր տեսքով գծային կոմբինացիա b թվի ատիճանի ։
Յուրաքանչյուր բազիսային տարր \ b^k այս դասավորությունում կոչվում է կարգավորություն( դիրք ), շարքերի ավագությունը ու դրանց համապատասխանող թվերը որոշվում են ըստ թվերի կատեգորիայի (դիրքի) \ k թվով (ցուցիչի արժեքի նշանակությունը)։
n թվի դիրքի օգնությամբ b-ական հաշվարկման համակարգում կարելի է գրառել ամբողջ թվերը 0-ից մինչև b^n-1, այսինքն b^n տարբեր թվեր։
Թվերի գրառումը
Եթե ​​անհամապատասխանություններ չկան (օրինակ, երբ բոլոր թվերը ներկայացված են որպես եզակի գրավոր նիշ), ապա \ x թիվը գրվում է որպես իր b-ական թվերի հաջորդականություն, որոնք նշված են նվազման կարգով` ձախից աջ ։
Զրոյական \ x թվերի համար սկզբնական զրոները բաց ենք թողնում։
Հաշվառման համակարգերում` ներառյալ մինչև 36 հիմքով թվեր գրելու համար, որպես թվեր (նշան) օգտագործվում են արաբական թվերը (0, 1, 2, 3, 4, 5, 6, 7, 8, 9) և հետո լատինական այբուբենի տառերը (a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z): Որտեղ, a = 10, b = 11 և այլն, երբեմն x = 10:
Միաժամանակ մի քանի հաշվման համակարգերի հետ աշխատելիս համակարգերը իրարից տարբերելու համար համակարգի հիմքը սովորաբար նշվում է ներքևի ինդեքսի տեսքով, որը գրվում է տասնորդական համակարգում։
Որոշ ոլորտներում կիրառվում են հատուկ օրենքներ հիմքերի նշանակման համար։ Օրինակ, ծրագրավորման դեպքում,տասնվեցական համակարգը նշվում է.
Որոշ բարբառներում Սի ծրագիրը ըստ «0x» անալոգիայի «0b» նախածանցը օգտագործվում է երկուական թվեր նշելու համար  («0b» նշումը ներառված չէ ANSI C ստանդարտում)։
Ռուսերեն հաշվիչների համար տասնական դիրքային համակարգում թվեր գրելու համար օգտագործվում էր այլընտրանքային համակարգի գրառում (ներկայացուցչական) տասնական թվերի միակ ավելորդ  այլընտրանքային թվով «1111111111» = 10_ 10 ամեն ելքից։
Հատկությունները
Հաշվարկման դիրքային համակարգն ունի մի շարք հատկություններ.
Այսպիսով, թվերի բնական կարգը համապատասխանում է հաշվարկման դիրքային համակարգում դրանց գրառումներին լեքսոգրաֆիկ կարգի` պայմանով, որ այդ գրառումները լրացվեն նույն քանակի զրոներով։
Անցում տասական հաշվման համակարգ
Եթե թիվը b-ական հաշվարկման համակարգում հավասար է
ապա անցումը տասական հաշվարկման համակարգ հաշվում ենք հետևյալ գումարով
կամ, ավելի տեսողական ձևով։
կամ, վերջապես Հորների սխեմայի տեսքով։
Օրինակ`
Անցում երկուական հաշվման համակարգից ութական և տասնվեցական համակարգեր
Այս տեսակի գործողությունների համար կա պարզեցված ալգորիթմ։
Ութականի համար` մենք բաժանում ենք փոխանցվող թիվը 2 հիմքով որոշակի քանակի (2-ը բարձրացվում է այն աստիճանի, որը պահանջվում է, որպեսզի ստանանք այն համակարգի հիմքը, որին պատրաստվում ենք փոխանցել (2³ = 8), այս դեպքում ՝ 3, այսինքն ՝ եռյակ)։ Մենք վերափոխում ենք եռյակները ըստ եռյակների աղյուսակի.
000 0 100 4 001 1 101 5 010 2 110 6 011 3 111 7
Տասնվեցական համար` մենք բաժանում ենք փոխանցվող թիվը 2 հիմքով որոշակի քանակի (2-ը բարձրացվում է այն աստիճանի, որը պահանջվում է, որպեսզի ստանանք այն համակարգի հիմքը, որին պատրաստվում ենք փոխանցել (24=16), այս դեպքում ՝ 4, այսինքն ՝ քառյակ)։ Մենք վերափոխում ենք քառյակները ըստ քառյակների աղյուսակի.
0000 0 0100 4 1000 8 1100 C 0001 1 0101 5 1001 9 1101 D 0010 2 0110 6 1010 A 1110 E 0011 3 0111 7 1011 B 1111 F
Օրինակ. վերափոխել 1011002 Ութական — 101 100 → 548 Տասնվեցական — 0010 1100 → 2C16
Անցում ութական և տասնվեցական համակարգերից երկուական
Այս տեսակի գործողությունների համար կա պարզեցված ալգորիթմ-դարձգիր։
ՈՒթականի համար — վերափոխենք աղյուսակը եռյակ տեսքի 0 000 4 100 1 001 5 101 2 010 6 110 3 011 7 111
Տասնվեցականի համար — վերափոխենք աղյուսակը քառյակ տեսքի 0 0000 4 0100 8 1000 C 1100 1 0001 5 0101 9 1001 D 1101 2 0010 6 0110 A 1010 E 1110 3 0011 7 0111 B 1011 F 1111
Օրինակ` վերափոխենք 548 → 101 100 2C16 → 0010 1100
Անցում 2-ական համակարգից 8-ական և 16-ական համակարգ
Անցումը երկուական թվային համակարգի կոտորակային մասից 8 և 16 հիմքերով թվային համակարգերի կատարվում է նույն կերպ, ինչպես և թվի ամբողջ մասերը, բացառությամբ այն բանի որ բաժանումը օկտավայի և քառյակի վրա անցնում է տասնորդական կետի աջ կողմում, բացակայող կարգերը լրացվում են զրոներով աջից։ Օրինակ, վերը նշված 1100,0112 թիվը կունենա 14,38 կամ C,616 տեսքը։
Անցումը կամայական հաշվարկման համակարգից տասական
Դիտարկենք 2-ական 1100,0112 թվի անցումը տասականի։ Թվի ամբողջ մասը հավասար է 12-ի (դիտենք վերև), իսկ անցումը կատորակային մասի դիտարկենք մանրամասնորեն
Այսպիսով 1100,0112 = 12,37510.
Նման ձևով կատարվում է ցանկացած հաշվարկման համակարգի անցումը, միայն «2» -ի փոխարեն դրվում է տվյալ համակարգի հիմքը։
Տասական համակարգի անցումը կամայական համակարգի
Կոտորակային մասի անցումը այլ հաշվարկային համակարգեր անհրաժեշտ է ամբողջ մասը զրոյացնել և սկսել արդյունքը բազմապատկել ստացված թվի հաշվարկման համակարգի հիմքով, որով ուզում եք անցում կատարել։ Եթե ​​բազմապատկման արդյունքում ամբողջ թվով մասերը նորից հայտնվում են, ապա դրանք պետք է կրկնակի վերածել զրոյի ՝ նախապես հիշելով (գրառելով) արդյունքում ստացված ամբողջ թիվ արժեքը։ Գործողությունը ավարտվում է, երբ կոտորակային մասը ամբողջությամբ դառնում է զրո։ Ստորև բերված է թվի անցման օրինակ `103,625 10 2-ական հաշվարկման համակարգ։ Անցում կատարենք ամբողջ մասը ըստ կանոնի, ներկայացված վերևում, ստանում ենք 10310 = 11001112. 0,625 բաժանենք 2. կոտորակային մաս 0,250. ամբողջ մաս 1. 0,250 բաժանենք 2. կոտորակային մաս 0,500. ամբողջ մաս 0. 0,500 բաժանենք 2. կոտորակային մաս 0,000. ամբողջ մաս 1. Այսպիսով վերևից ներքև ստանում ենք 1012 թիվը։ Դրա համար 103,62510 = 1100111,1012
Նման ձևով կատարվում է անցում ցանկացած հիմքով հաշվարկման համակարգի։
Անմիջապես պետք է նշել, որ այս օրինակը հատուկ ընտրված է, ընդհանուր պարագայում շատ հազվադեպ է հնարավոր ավարտել անցումը թվի կոտորակային մասից տասական համակարգից այլ հաշվարկման համակարգեր, դրա համար ճնշող մեծամասնության դեպքում անցումը կարող է իրականացվել շատ փոքր սխալի միջոցով։ Ստորակետից հետո որքան շատ թիվ կա, այնքան ավելի ճշգրիտ է մոտարկման արդյունքը։ Այս բառերը ստուգելը շատ հեշտ է, եթե փորձեք, օրինակ, փոխել 0.626 թիվը երկուական կոդով։
Ռացիոնալ թվերի գրառումը
x Ռացիոնալ թիվը b-ական հաշվարկման համակարգում ներկայացված է գծային կոմբինացիայի տեսքով (ընդհանուր առմամբ, անվերջ) b թվի աստիճանի։ որտեղ a_k թվերն են Ամբողջ մասի (մինչև ստորակետը), c_k թվերն են Տասնորդական մասի (ստորակետից հետո), n - ամբողջ թիվ թվանշանների տեղը։
b-ական հաշվարկման համակարգում վերջնական գրառումը տարածվում է միայն ռացիոնալ թվերին՝ ներկայացված հետևյալ տեսքով`, որտեղ m և q ամբողջ թվերն են.
որտեղ и  ներկայացնում են b-ական գրառումները համապատասխանաբար քանորդի և բաժանման մնացորդի  q-ն  b^m-ի։
Ռացիոնալ թվերը, որոնք չեն կարող ներկայացվել տեսքով, գրվում են որպես պարբերական կոտորակներ։
Սիմետրիկ հաշվարկման համակարգ
'Սիմետրիկ (հավասարակշռված, դիրքային) հաշվարկման համակարգերը'  տարբերվում են նրանով, որ օգտագործում են թվեր ոչ թե, բազմանդամներից, այլ բազմանդամներից։ Որպեսզի թվերը լինեն ամբողջ, պետք է  b- ն լինի կենտ։ Սիմետրիկ հաշվարկման համակարգերում չի պահանջում թվի նշանի լրացուցիչ նշանակումներ ։ Բացի այդ, սիմետրիկ համակարգերում հաշվարկներն ավելի հարմար են, քանի որ դրանք չեն պահանջում հատուկ կլորացման կանոններ- դա տանում է պարզապես լրացուցիչ դիրքերի հեռացման, ինչը կտրուկ նվազեցնում է հաշվարկման համակարգված սխալները։
Առավել հաճախ օգտագործվող սիմետրիկ Հաշվարկման երեքական համակարգ \{-1,0,1\} թվերով։ Այն օգտագործվում է Երեքական լոգիկայում և տեխնիկապես իրականացվել է «Сетунь» համակարգչային մեքենայում։
Բացասական հիմքեր
Կան դիրքավորման համակարգեր, որոնք ունեն բացասական հիմքեր, որոնք կոչվում են Բացասական հիմքով դիրքային հաշվարկման համակարգ։
Ոչ ամբողջ թվային հիմքեր
Երբեմն դիտարկվում են նաև դիրքային հաշվարկման համակարգերը ոչ ամբողջ թվային հիմքերով. ռացիոնալ, իռացիոնալ, տրանսցենդենտ։
Կոմպլեքս հիմքեր
Դիրքային հաշվարկման համակարգի հիմքերը կարող են լինել նաև կոմպլեքս թվեր։ Դրա հետ մեկտեղ թվերը ունեն վերջավոր բազմության որոշակի իմաստ, որոնք բավարարում են այն պայմաններին, որոնք թույլ են տալիս կատարել թվաբանական գործողություններ ուղղակիորեն հենց այդ հաշվարկման համակարգերի թվերով։ Մասնավորապես` կոմպլեքս հիմքով դիրքային հաշվարկման համակարգում կարելի է առանձնացնել երկուական, որոնցում օգտագործվում են ընդամենը երկու թիվ` 0 և 1։
Այսուհետ դիրքային հաշվարկման համակարգը կգրենք հետևյալ կերպ` ,որտեղ \rho -հաշվարկման համակարգի հիմքն է, իսկ A -թվերի բազմությունը։ Մասնավորապես A բազմությունը կարող է ունենալ հետևյալ տեսքը
Կոմպլեքս հիմքով հաշվարկման համակարգի օրինակներ հանդիսանում են (հետագայում j — Կեղծ միավոր)։
Ներքևում թվարկված են հիմքերը երկուական դիրքային հաշվարկման համակարգի և թվարկված 2, −2 և −1 թվերը նրանցում։
Ոչ ցուցչային ֆունկցիայի հաշվարկման համակարգ
Մասնավոր դեպքում ցուցչային հաշվարկման համակարգ հանդիսանում են դիրքային հաշվարկման համակարգերը ցուցչային կախվածությամբ։ Ցուցչային կախվածության փոխարեն կարող են լինել նաև ուրիշ կախվածություններ։ Օրինակ`հիպերօպերատոր հաշվարկման համակարգը
թույլ է տալիս գրել մեծ դիապազոնային թվերը նույն թվի նշանով։
Ծանոթագրություններ
Կատեգորիա:Հաշվարկման համակարգեր Կատեգորիա:Թվեր Կատեգորիա:Թվերի տեսություն Կատեգորիա:Մաթեմատիկա
Ալինա Հովհաննիսյան
Ալինա Սուրենի Հովհաննիսյան, խորհրդային հայ դերասանուհի։ ՀՀ վաստակավոր արտիստ (2005)։
Կենսագրություն
Ալինա Հովհաննիսյանը ծնվել է 1947 թվականի նոյեմբերի 21-ին։ 1971 թվականին ավարտելով Վանաձորի պետական մանկավարժական ինստիտուտը՝ աշխատանքի է անցնում Հովհաննես Աբելյանի անվան պետական դրամատիկական թատրոն։
Մրցանակներ և պարգևներ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի դերասանուհիներ
Մարետա Քոչարյան
Մարետա Գևորգի Քոչարյան, հայ դերասանուհի։
Կենսագրություն
Մարետա Քոչարյանը ծնվել է 1951 թվականին Հայաստանի Արտաշատի շրջանի (այժմ Արարատի մարզի) Այգեզարդ գյուղում։ Ավարտել է գյուղի միջնակարգ դպրոցը և եղել Այգեզարդի կուլտուրայի տան գեղարվեստական մասի ղեկավարը։ Այնուհետև ընդունվել և ավարտել է Արտաշատի Ամո Խարազյանի անվան պետական դրամատիկական թատրոնի դրամատիկական ստուդիան, որից հետո աշխատանքի է նշանակվել Գավառի պետական դրամատիկական թատրոնում։ 1976 թվականից աշխատում է Կապանի Ալեքսանդր Շիրվանզադեի անվան պետական դրամատիկական թատրոնի դերասանուհի է ։
Ծանոթագրություններ
Կատեգորիա:Հայ դերասանուհիներ
Աննա Կարենինա (ֆիլմ, 2017)
«Աննա Կարենինա» (Анна Каренина), ռուսական լիամետրաժ գեղարվեստական ֆիլմ, ինչպես նաև դրա՝ ութ սերիաներից բաղկացած ընդարձակ տարբերակը՝ նկարահանված ռեժիսոր Կարեն Շահնազարովի կողմից 2017 թվականին։ Լև Տոլստոյի համանուն վեպի և Վիկենտի Վերեսաևի «Ճապոնական պատերազմում» հրապարակախոսական վիպակի ու «Պատմվածքներ ճապոնական պատերազմի մասին» շարքի ազատ մասշտաբային էկրանավորումն է  ։
Արշակունյաց պողոտա (Երևան)
Արշակունյաց պողոտա, քաղաքային նշանակություն ունեցող պողոտա Երևանի Կենտրոն և Շենգավիթ վարչական շրջաններում ։ Սկսվում է Կենտրոն համայնքի Գրիգոր Լուսավորչի և Ագաթանգեղոսի փողոցների խաչմերուկից և ավարտվում Էրեբունի օդանավակայանի տարածքում։ Խորհրդային տարիներին այն կոչվել է Սերգո Օրջոնիկիձեի պողոտա։ Ամենաերկար փողոցը Երևանում։
Ծանոթագրություններ
Կատեգորիա:Երևանի փողոցներ
Աննա Կարենինա (ֆիլմ, 2017)
Հեռուստատեսային բազմասերիանոց տարբերակի պրեմիերան տեղի է ունեցել 2017 թվականի ապրիլի 17-20-ը «Россия-1» հեռուստաալիքով, իսկ լիամետրաժ ֆիլմինը՝ նույն թվականի հունիսի 8-ին։
Կինոնկարը Կարեն Շահնազարովի կողմից նկարահանված առաջին հեռուստասերիալն է։
Սյուժե
Ֆիլմի գործողությունները ծավալվում են երկու սյուժետային գծերով, որ կապված են միմյանց մեկ պատմությամբ։ Իրադարձությունները տեղի են ունենում 19-րդ դարի երկրորդ կեսին Ռուսական կայսրությունում (1872-1875) և 20-րդ դարի սկզբին Չինաստանում՝ ռուս-չինական պատերազմի ժամանակ (1904)։
Ֆիլմի գործողություններն սկսում են Աննա Կարենինայի ողբերգական մահվանից երեսուն տարի անց՝ ռուս-չինական պատերազմի դաշտում, որի մասին գրված չէ Լև Տոլստոյի վեպում։
Կինոնկարի դեպքերի ծավալման հիմնական ժամանակը 1904 թվականն է, վայրը՝ Մանչժուրիան։ Պատերազմը շարունակվում է։ Հիվանդանոցային գումակը նահանջում է ռուսական կայսերական բանակի հետ միասին։ Իրարանցման ժամանակ անհետանում են գլխավոր բժիշկն ու հիվանդանոցի հսկիչը։ Ավագ օրդինատոր Սերգեյ Ալեքսեևիչ Կարենինն ստիպված է լինում ստանձնել հիվանդանոցի ղեկավարման գործը։ Կիսալքված չինական գյուղում, որտեղ տեղավորվել է հիվանդանոցը նահանջից հետո, Կարենինը վիրահատում է վիրավոր գնդապետին, ում կոչում են Ալեքսեյ Կիրիլովիչ Վռոնսկի։
Գիշերը Սերգեյ Կարենինը գնում է Վռոնսկու մոտ և խնդրում պատմել, թե ինչու երեսուն տարի առաջ գնացքի տակ նետվեց իր մայրը՝ Աննա Կարենինան, որին ճանաչել է կոմսը, ինչպես նաև հարցնում է, թե արդյոք հնարավոր էր ինչ-որ բան փոխել այդ ճակատագրական օրը։ Ծերացած Վռոնսկին համաձայնում է՝ զգուշացնելով, որ ամեն մարդ իր ճշմարտությունն ունի, ապա սկսում է իր սիրելի կնոջ որդուն պատմել նրա մոր հանդեպ տածած սիրո պատմությունը։
Արտադրություն
Ֆիլմի նկարահանման նախապատրաստական աշխատանքներն սկսվել են 2015 թվականի հունվարին, իսկ մինչ այդ շուրջ երկու տարի աշխատանք է տարվել սցենարի վրա։
Նկարահանումները տեղի են ունեցել 2016 թվականի սկզբից Մոսկվայում («Մոսֆիլմի» տաղավարներում), Սանկտ Պետերբուրգում ու Բոգորոդիցկում։ Բնական պայմաններում կատարվող նկարահանումներն անցկացվել են Ղրիմում, ինչի համար հատկապես կառուցվել, ապա հրդեհվել է մի ամբողջ չինական գյուղ։ Նկարահանման գործընթացն ավարտվել է 2016 թվականի հուլիսին ։
Ֆիլմն ստեղծվել է «Россия» հեռուստաալիքի պատվերով, սակայն բացառապես հովանավորների տված գումարով։ Ըստ ռեժիսոր Կարեն Շահնազարովի խոսքերի՝
Ֆիլմում հիմնական ներդրումն ունեցել են «Россия-1» ալիքն ու «Մոսֆիլմ» կինոընկերությունը ։
Արձագանքներ
Առաջին սերիայի վարկանիշը կազմել է 14-15%, սակայն հետո այն իջել է՝ հասնելով 13 % (ինչը ցածր է «Россия-1» հեռուստաալիքի միջին վարկանիշից այդ ժամանակահատվածի համար) ։
Ավագ քահանա Գեորգի Օրեխանովը, որ զբաղվում է Լև Տոլստոյի կյանքի ու ստեղծագործության ուսումնասիրությամբ, էկրանավորման մասին ասել է.
Լեոնիդ Քլեյնն ասել է.
Արտաքին հղումներ
Կատեգորիա:Ռուսական դրամա ֆիլմեր Կատեգորիա:2017 ֆիլմեր Կատեգորիա:Կարեն Շահնազարովի ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Լև Տոլստոյի ստեղծագործությունների էկրանավորումներ Կատեգորիա:2010-ականների դրամա ֆիլմեր Կատեգորիա:Ռուսական ֆիլմեր Կատեգորիա:Ռուսական հեռուստասերիալներ Կատեգորիա:2017 դրամա ֆիլմեր
Ալբիեռ
Ալբիեռ (Albières), համայնք Ֆրանսիայի Օկսիտանիա մարզի Օդ գավառում ։
Բնակչությունը 2014 թվականի դրությամբ կազմում է 113 մարդ, բնակչության խտությունը` 6.55 մարդ/կմ²։ Բնակավայրը զբաղեցնում է 17.25 կմ² տարածք։
Աշխարհագրություն
Գտնվում է Փարիզ քաղաքից 660 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 32 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 35-ը, իսկ ոչ ակտիվները` 22։ Ակտիվության ցուցանիշը կազմում է 61,4 %։ 35 աշխատունակ մարդկանցից աշխատել է 25 անձ (18 տղամարդ և 7 կին)։ Գործազուրկ են եղել 10 անձ (4 տղամարդ և 6 կին)։ 22 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սան Ժոզե դա Վիտորիա
Սան Ժոզե դա Վիտորիա (São José da Vitória), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հարավ-կենտրոնական նահագի Բաիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 4344 մարդ՝ 2006 թվականի տվյալներով։ Գրավում է 53,395 կմ2 տարածք։ Բնակչության խտությունը՝ 81,4 մարդ/կմ²։ Քաղաքի տոնը նշվում է հունիսի 13-ին։
Պատմություն
Քաղաքը հիմնադրվել է 1990 թվականին։
Աշխարհագրություն
Կլիման տարածքում արևադարձային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ուկա (գետ)
Ուկա (Ука), գետ Կամչատկա թերակղզու հյուսիս-արևելյան մասում։ Գետի երկարությունը մոտ 86 կմ է։ Ձևավորվում է ձախ Ուկա և աջ Ուկա գետերի հորդության շրջանում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Չքնաղ Ֆերոնիերան (Լեոնարդո դա Վինչի)
Հեղինակության խնդիր
Մոտավորապես 1490 թվականին Լեոնարդո դա Վինչին, կամ, ըստ Բերենոսի` դա Վինչիի աշակերտներ Բերնարդո դեի Կոնտին, Բոլտրաֆֆիոն (ըստ Հերբերտ Կուկի կարծիքի) կամ էլ Ֆարնչեսկո Մելցին, հնարավոր է` իրենց ուսուչցի մասնկացությամբ, ստեղծել են մի կտավ, որը երբեմն կոչում են «Անծանոթուհու դիմանկար» (հաշվի առնելով այնտեղ պատկերված կնոջ անձի անհայտությունը), բայց կտավն առավել հայտնի է «Չքնաղ Ֆերոնիերան» անվամբ։ Կտավը ցուցադրվում է Լուվրում։ Կտավի` դա Վինչիին պատկանելու վերաբերյալ կասկածները գալիս են պատկերի ինչ-որ չափով անփութությունից (չնայած դա կարող է բացատրվել միլանյան գեղանկարչության` մոդելին անբնական դիրքով պատկերելու սովորույթով), ինչպես նաև` տարօրինակ է այն փաստը, որ ավելի մեծ ուշադրություն է դարձվում ոչ թե հենց բնորդուհուն, այլ` հագուստի մանրամասներին ու զարդերին։ Այսօր կարելի է վստահաբար ասել, որ ով էլ որ եղած լինի դրա հեղինակը, նկարն իսկապես Լեոնարդոյի արվեստանոցում է ծնվել. հետազոտությունները ցույց տվեցին, որ «Կզաքիսով տիկինն» ու «Չքնաղ Ֆերոնիերան» պատկերվել են միևնույն ծառի կեղևի վրա։ Ռենտգենը մեծ նմանողություն ցույց տվեց «Ջոկոնդա» կտավի նախապատրաստությունների հետ։ Փաստված է նաև, որ մազերը նախ չեն ծածկել ականջները, զարդարանքները հետո են ավելացվել։ Magdeleine Hours-ի հետազոտողն այստեղից եզրակացնում է, որ նկարն ավարտվել է ուրիշի ձեռքով։
Նկարագրություն
Սա կնոջ դիմանկար է` պատկերված երեք քառորդով։ Նրա դեմքն ուղղված է դեպի հանդիսատեսը, սակայն մի փոքր հարցական հայացքը կողքի է ուղղված։ Կնոջ գլխին scuffia կոչվող գլխարկ է դրված, իսկ ճակատը զարդարված է գլխի հետևում կապվող ճակատազարդով։ Կինը լոմբարդյան նորաձևության թանկարժեք քար է կրում։ Բնորդուհին պատկերված է սև ֆոնի վրա, մուգ գույնի հագուստ է կրում։ Ներքևից կազմվածքն ընդհատվում է ճաղաշարով, որն ավանդական էր միլանյան դիմանկարների համար։ Պարանոցին մի քանի անգամ փաթաթված վզնոցը հակադրվում է կտրվածքի քառակուսի գծին ու օրնամենտալ թևքերին։ Մազերն ուղիղ կիսված են ու իջնում են մինչև ականջները։ Գրաշենկովը համարում էր, որ առաջին պլանի ճաղաշարը, հնարավոր է, ծածկում է ձեռքերը, որոնք կարող էին ի սկզբանե ներառված լինել դիմանկարի մեջ ։
Նկարի պատմություն
1515 թվականին Ֆրանցիսկոս Առաջին արքան շվեյցարացիների ու լոմբարդացիների դեմ հաղթանակ տարավ Մարինյանոյի ճակատամարտում, ինչը նրան թույլ տվեց նվաճել Միլանի հերցոգությունը։ Այս հաղթանակի արդյունք էր արքայի ծանոթությունը Լեոնարդոյի հետ, և վարպետը տեղափոխվեց Ֆրանսիա։ Ֆրանցիսկոս Առաջինը դարձավ նրա նոր խնամակալը։ Հնարավոր է, որ այս ժամանակ «Մոնա Լիզա»-յի պես այս մի դիմանկարն էլ հայտնվում է Ֆրանսիայի արքայի պալատում։ Նկարի փաստագրական պատմությունն սկսվում է 1642 թվականից, որտեղ այն առաջին անգամ հիշատակվում է Ֆոնտենբլոյի արքայական հավաքածուի մեջ որպես դա Վինչիի կտավ, որը պատկերում է ոմն Մանտուանյան հերցոգուհու։ Նույն հավաքածուի մեջ հիշատակվում է մեկ այլ կտավ` «Չքնաղ Ֆերոնիերան» («Belle Ferronnière») անվամբ։ Այսօր այդ կտավը ճանաչված է որպես Բյանկա Մարիա Սֆորցայի դիմանկար։ Հենց այս կտավն է առաջին անգամ կրել «Չքնաղ Ֆերոնիերան» անվանումը։ 1709 թվականին շփոթություն է տեղի ունենում, և Բայլիի կողմից կազմված ցանկում կտավն արդեն կրում է մեզ այսօր հայտնի անունը։ Կտավը Լուվր է հասնում արքայական հավաքածուից, այնպես որ կտավի մասին հիշատակությունները դարերից են գալիս։ Ըստ առավել տարածված վարկածի` Լեոնարդոյի կտավում պատկերվածը Լեոնարդոյի հովանավորի` Միլանի հերցոգ Լոդովիկո իլ Մորոյի սիրուհին է` Լուկրեցիա Կրիվելին։ Լուկրեցիայից առաջ հերցոգի սիրտը գրավված էր Չեչիլիա Գալլենարիով, ում Լեոնարդոն պատկերել է իր «Կզաքիսով տիկինը» կտավում։ Մի ժամանակ համարվում էր, որ այս երկու կտավներում էլ նույն կինն է պատկերված, այդ պատճառով էլ «Կզաքիսով տիկինը» կտավի վերևի ձախ անկյունում գրված է (ուղղագրական սխալներով)` «LA BELE FERIONIERE / LEONARD D’AWINCI»: Հնարավոր է` այդ գրությունն ավելացվել է 1798 թվականից հետո, երբ կտավը ձեռք բերեց ու այն Լեհաստան տեղափոխեց Ադամ Եժի Չարտորիսկին, ով հավատում էր բնորդուհիների նույնությանը։ Այսպիսով, «Կզաքիսով տիկինը» երրորդ կտավն է, որին անվանել են «Չքնաղ Ֆերոնիերան»։ Հնարավոր չէ միանշանակ ասել, որ կտավում հենց Լուկրեցիա Կրիվելին է։ Բայց քանի որ կտավը պատկերվել է Լեոնարդոյի միլանյան առաջին շրջանում, և կինը հարուստ է հանգված, նշանակում է` նա այդ ժամանակվա հայտնի անձնավորություններից էր։ Որպես հավանական բնորդուհու` Լուկրեցիա Կրիվելիի անունը ի հայտ է եկել 1804 թվականին ։ Այս վարկածն ամրապնդվում է այն երեք էպիգրամների միջոցով, որոնք նկարագրված են Լեոնարդոյի կենսագրի կողմից. դրանք նկարագրում են Լուկրեցիայի գեղեցկությունն ու հավանաբար Լեոնարդոյին են ուղարկվել պալատական բանաստեղծի կողմից։ Այսպիսով հստակ է, որ Լեոնարդոն նկարել է նկարագրված տիկնոջ մի որևէ դիմանկար, բայց արդյո՞ք դա հենց այս կտավն էր. հայտնի չէ։ Որպես թեկնածու ներկայացվում էր և Լոդոբիկո իլ Մորոյի օրինական կինը` հերցոգուհի Բեատրիչէ դ'Էստը։ Այս ենթադրությունը հիմնված է հերցոգուհու` Քրիստոֆորո Ռոմանի պատկերած կտավի բյուստի նմանության վրա, ինչպես նաև դիտարկվում է այն տեղեկությունը, որ Բեատրիչեն ֆերրարյան հերցոգի դուստրն էր։ 2011 թվականին «Leonardo Da Vinci: Painter at the Court of Milan» (National Gallery of Art, Լոնդոն) լայնամասշտաբ ցուցադրության ժամանակ տեղեկագրի հեղինակները հակված էին հենց այս տարբերակին` մերժելով սիրուհիներին պատկերելու վարկածը ։
Լեգենդ փաստաբան Չքնաղ Ֆերոնիերայի մասին
Լեոնարդոյի կտավն իր անվանումն ստանալուց հետո այն կրում էր իր վրա։ Այս ուշ ֆրանսիական գրությունը ցույց է տալիս, որ բնորդուհին երկաթյա իրերի վաճառքով զբաղվող մեկի կինն էր կամ դուստրը, ում կոչում էին ferronnier'а: Հնարավոր է` նա որևէ կապ ուներ ճակատազարդերի հետ, որտեղից էլ եկել է կտավի անվանումը։ Իսկ հետո արդեն մասնագիտության անվանումը վերածվել է ազգանվան, և լեգենդ է առաջացել, ըստ որի կտավի բնորդուհուն կոչում էին Ֆերոնիերա և նա Ֆրանսիայի արքա Ֆրանցիսկ Առաջինի (1494-1547) սիրուհին էր։ Վերջինս հայտնի էր իր կնամոլությամբ։ Նրա անունը նաև կապվում է Լեոնարդոյի անվան հետ, ով աշխատում էր արքայի համար։ Ըստ «Սիրային պատմություններ Ֆրանսիայի պատմության մեջ» 10 հատորյակի հեղինակ Գի Բրետոնի` արքան սիրահարվում է փաստաբան Ժան Ֆերրոնի տիկնոջը` Տիկին Ֆերրոնին, ում կոչում էին Չքնաղ Ֆերոնիերա։ «Նա հիասքանչ էր, գրավիչ, էլեգանտ։ Նա ուներ երկար սև մազեր, արտահայտիչ կապույտ աչքեր, աշխարհի գեղեցկագույն ոտքերը։ Նրա ճակատի կենտրոնում ճակատազարդ էր կախված, և այս անսովոր դետալը միայն ավելացնում էր նրա գրավչությունը»։ Իբր թե, «երբ Ֆրանցիսկը հրամայում է նրան պալատ բերել ու չափազանց շատ է շտապում անկողին հասնել, տիկինն այնքան է վրդովվում, որ նրա ճակատի երակներից մեկը պայթում է։ Մեկ ժամից նա արդեն արքայի սիրուհին էր, իսկ հաջորդ օրը շատ հմտորեն թաքցրեց ճակատի վերքը նկարագրված կախազարդով» ։ Ավելի ուշ մի լեգենդ տարածվեց, որն ստեղծվել էր արքայի դեմ հասարակ մարդու վրեժի մոտիվներով։ Իբր թե, պարոն Ֆերրոնը, չկարողանալով դիմակայել իր կնոջ հանդեպ արքայի կատարած ոտնձգություններին, սկսում է շրջել հասարակաց տներով` ցանկանալով վեներական հիվանդություն ձեռք բերել ու կնոջ միջոցով դա արքային փոխանցել։ Ըստ լեգենդի` դա նրան հաջողվում է, և ի վերջո, այդ հիվանդությունը կործանում է արքային։ Թագավորն իսկապես մահացել է սիֆիլիսից, սակայն, ըստ իր մոր հուշագրությունների, նա այդ հիվանդությամբ ավելի վաղ է վարակվել և այլ հանգամանքներում։ Այսօր կտավի կերպարը համարվում է հնարովի։
Պատճեններ
19-րդ դարում այս աշխատանքը մեծ հռչակ ուներ և հաճախ էր պատճենվում։ Այդպիսի պատճեններից մեկը պահվում է Շամբերի Գեղեցիկ արվեստների թանգարանում։ Առավել հայտնի դարձավ մեկ այլ պատճեն։ 20-րդ դարի սկզբին պատրաստվում էին այն վաճառել օրիգինալի անվան տակ։ Բայց 1920 թվականին արվեստի հայտնի գործակալ Ժոզեֆ Դուվինը թույլատրեց New York World-ին տպագրել իր կարծիքն այն մասին, որ դա պատճեն է։
Խնդիրն սկսվեց 1920 թվականի հունիսի 17-ին, գիշերվա ժամը մեկին։ Այդ ժամանակ Լոնդոնում գտնվող Դուվինն արթնացավ New York World-ի թղթակցի զանգից։ Թղթակիցը ցանկանում էր սովորական փաստեր ճշտել. Անդրէ Հանը Կանզասից հայտարարություն էր տվել, որ պատրաստվում է վաճառել Լեոնարդո դա Վինչիի «Չքնաղ Ֆերոնիերան»։ Կիսաքուն Դուվինը պատասխանեց, ասելով` դա անհնար է։ «Ինչու՞», -հետաքրքրվեց թղթակիցը։ «Քանի որ այդ կտավը պահվում է Լուվրում»։ Այս կարճ ակնարկը սկիզբ դարձավ մի էպոպեայի, որը ձգվեց 10 տարի և դարձավ արվեստի բնագավառում 20-րդ դարի ամենահայտնի գործընթացը ։ Նկարի տերը` տիկին Անդրէ Հանը, նրան դատի տվեց` մեղադրելով զրպարտության համար։ Հայտարարվեց, որ Դուվինի հայտարարության պատճառով նկարի վաճառքի գործարքը ձախողվեց. իբր թե նկարը 225 հազար դոլարով ցանկանում էր գնել մի անանուն մեկենաս ու նվիրել այն Կանզասի Արվեստի ինստիտուտին։ Իսկ այժմ այն այլևս ոչ ոք չի գնի։ Ծանուցումը տրվեց 1921 թվականի նոյեմբերին, վնասը գնահատվում էր մոտ 500 հազար դոլար։ Դատական պրոցեսն աղմկահարույց էր։ Գործը լսվում էր Նյու-Յորքում. ընտրված էր հատուկ ժյուրիի կազմ, ովքեր երբեք չէին լսել դա Վինչիի մասին և ոչինչ չէին հասկանում բնորոշիչ հատկանիշներից։ Որպես վկաներ ներգրավված էին ժամանակի հայտնի շատ արվեստաբաններ։ Հանի նկարը բերեցին Լուվր ու համեմատեցին այն օրիգինալի հետ։ Ի վերջո, ժյուրին որոշում կայացրեց հօգուտ Հանի. նրան պետք է փոխհատուցվեր 60 հազար դոլար, ինչպես նաև`նշանակալի դատական ծախսերը։ Ամեն դեպքում, չնայած դատական որոշմանը, ըստ որի Դուվինը սխալ էր, և կտավի բնօրինակը չի պահվում լուվրում, Հաների նկարը ոչ ոք բնօրինակ չի համարում։ Անդրէի ամուսինը` Հարրի Հանը, 1946 թվականին գիրք է գրել այս մասին` անվանելով այն The Rape of La Belle: 2010 թվականի հունվարին այս նկարը վաճառվեց 1.5 միլիոն դոլարով։
Ծանոթագրություններ
Կատեգորիա:Լեոնարդո դա Վինչի Կատեգորիա:1490 նկարներ Կատեգորիա:Լուվրի նկարներ Կատեգորիա:Կանանց դիմապատկերներ
Ռաֆայել Յուստինեոս
Ռաֆայել Յուստինեոս, 15-րդ դարի իտալացի բանաստեղծ։ Բենեդիկտյան կրոնավոր։ Յուստինեոսից հայտնի է «Արմենիադոս» (1477 թվական) ինը հազար տողանոց լատինատառ չափածո երկը, որ հայերեն (գրաբար) է թարգմանել Ղևոնդ Ալիշանը։
Երկում պատմվում է Միմոն Սքանչելագործի (956- 1026 թվականներ) մասին, փառաբանվում Հայաստան երկիրը։ Այդ օրրանատիպը (ինկունաբուլա), որ խիստ հազվագյուտ է, ուշագրավ է նաև նրանով, որ հայը և Հայաստանը թեմա են դարձել Գուտենբերգից հետո առաջին հրատարակությունների համար։
Կատեգորիա:Իտալացի բանաստեղծներ
Շամիրամ Տերտերյան
Շամիրամ Վահանի Տերտերյան, խորհրդային հայ դերասանուհի։
Կենսագրություն
Շամիրամ Տերտերյանը ծնվել է 1935 թվականի հոկտեմբերի 10-ին։ 1962 թվականին ավարտել է Գյումրու Դրամատիկական թատրոնին կից ստուդիան։ 1967 թվականից՝ Վանաձորի դրամատիկական թատրոնի դերասանուհի ։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ Կատեգորիա:Թատրոնի դերասանուհիներ
Դավիթ Հարությունյան (այլ կիրառումներ)
Դավիթ Հարությունյան անուն-ազգանունը կարող է վերաբերել հետևյալ անձանց.
Կիսաշրջազգեստ
Կիսաշրջազգեստ (jupe, جبة,  ջուբբա, տղամարդու ավանդական հագուստի անվանում), հագուստի մաս, որը ծածկում է մարմնի ստորին հատվածը։ Ծագել է ազդրերը ծածկող ժապավենից։ Կիսաշրջազգեստը նաև կանանց զգեստի ստորին հատվածն է՝ գոտկատեղից մինչև քղանցքը։
Պատմություն
Կիսաշրջազգեստները հայտնի են դեռ մարդկության արշալույսին. դրանք կրել են և՛ կանայք, և՛ տղամարդիկ։
Հին աշխարհ
Հարավային շրջաններում տղամարդիկ հագել են ազդրերի ժապավեններ և արմավենու տերևներից պատրաստված կիսաշրջազգեստներ ու գոգնոցներ։ Հին եգիպտացիների հիմնական հագուստը սխենտա գործվածքն է եղել, որը փաթաթել են ազդրի շուրջը և ամրացրել գոտկատեղին։ Հասարակ մարդկանց և փարավոնների զգեստները տարբերվել են միայն գործվածքների որակով, իսկ ոճը նույնն է եղել։ Փարավոնների հանդերձանքին կցվել է լրացուցիչ գոգնոց՝ ծալքավորված կտորից։
Միջին Թագավորության դարաշրջանում սխենտա զգեստը երկարացվել է՝ բացահայտելով գործվածքի պլաստիկ հատկությունները։ Հետագայում փարավոնները և բարձրագույն ազնվականները կրել են թափանցիկ գործվածքից պատրաստված երկար շրջազգեստներ՝ դրանց վրայից հագնելով թափանցիկ կամ սովորական կտորից կարված սխենտան կամ երկու այդպիսի զգեստների զուգակցություն ։ Ասորիները հագել են բրդից, բամբակից կամ սպիտակեղենից պատրաստված կիսաշրջազգեստ-վերնաշապիկներ, որոնք կոչվել են քանդի։ Ասորա-բաբելոնյան թագավորի քանդին կարվել է գառան սպիտակ բրդից։ Այս տեսակի հագուստի երկարությունը ցույց է տվել դրա սեփականատիրոջ ազնվականության աստիճանը։ Պահպանվել են շումերական աստվածուհիների (մ.թ.ա. III հազարամյակ) մորթյա կիսաշրջազգեստներով նկարները։
Կրետեում և Միկենքում կանայք հագել են լայնակի շերտերով, երբեմն առանձին ծալքերից կամ բոլորածալերից կազմված կիսաշրջազգեստներ։ Եգեյան հագուստի բարդ կտրվածքը, անհայտ պատճառներով, ամբողջովին կորել է և ոչ մի ազդեցություն չի ունեցել հետագա հունական զգեստների վրա։
Հին Հունաստանում՝ արխաիկ դարաշրջանում, ազդրերը ծածկող կտորը կիրառվել է միայն տղամարդկանց հագուստի մեջ, իսկ կանանց հագուստում գերակշռել է երկու մասից կազմված (վերին և ստորին) կոստյումը, որի ստորին հատվածը չկարված կիսաշրջազգեստ է եղել։ Բայց նախադասական ժամանակաշրջանում հագուստի հիմնական տեսակները գիմաթիյը, հիտոնը և պեպլոսն են եղել ։
Էտրուսկների կանանց տարազը ներառել է թևկապներով կրծկալ և կիսաշրջազգեստ։ Երբեմն լայն գոտիով կիսաշրջազգեստին գոգնոց են կցել (Հնարավոր է, որ դա ամենօրյա հագուստ է եղել) ։
Միջնադար և Վերածննդի շրջան
Հագուստում կիսաշրջազգեստը սկսել է լայնորեն կիրառվել XV-XVI դարերում, երբ նոր ձևավորված սկզբունքով այն անջատվել է կրծկալից ։ Կիսաշրջազգեստներն ավելի նորաձև դարձնելու համար փոխվել է դրանց ձևը, երկարությունը և լայնությունը։ Շատ եվրոպական ազգերի կանանց հագուստում վերնաշապիկի իրանակալը` ոչ շատ երկար լայն կիսաշրջազգեստի հետ, պահպանվել է մինչև 19-րդ դարի վերջը ։ Նույն դարաշրջանում, կիսաշրջազգեստի հետևի երկարացված լայն կտորից ձևավորվել է երկայնափեշը՝ դետալ, որը կազմվածքը ավելի է նրբացրել՝ գոթական գեղագիտության պահանջներին համապատասխան։
Ֆրանսիայի արքայազն Չարլզ VII- ի սիրուհի Ագնեսա Սորելը տպավորել է պալատականներին իր «երկայնափեշ հագուստներով, որոնք իրենց երկարությամբ գերազանցել են (ֆրանսիական) արքայական տան արքայադուստրերի զգեստները» ։ Ամենօրյա հագուստից երկայնափեշը անհետացել է 16-րդ դարի սկզբին՝ երկար ժամանակ օգտագործվելով միայն արարողակարգային և պալատական զգեստների մեջ։
15-րդ դարի Իտալիայում տարածված կանացի հագուստը կազմված է եղել փոքր կրծկալից և բացվածքով ու նուրբ ծալքերով գամուրա կիսաշրջազգեստից։ Հետզհետե գամուրայի արտաքին ձևը փոխվել է, սակայն այն մնացել է անփոխարինելի հագուստի տարր՝ սոցիալական բոլոր խավերի կանանց համար։ XVI դարի սկզբին կանանց զգեստները ավելի փարթամ տեսք են ընդունել, սակայն կիսաշրջազգեստը դեռ պահպանել է իր նուրբ ձևը։
Իսպանացի կանանց զգեստները 15-րդ դարի կեսերից աստիճանաբար փոխել են. նրանց պլաստիկ ձևը ավելի կոշտ ուրվագիծ է ստացել։ Ստորին կիսաշրջազգեստը, որը կոչվում է վերդուգադո, սկսել է ամրացվել կարված մետաղական օղակապերով (verdugos), մինչդեռ վերին մասը, որը զանգակաձև է, ամբողջովին կրկնել է վերդուգադոյի ուրվագիծը։
Ըստ լեգենդի՝ շրջազգեստի այս ձևը ստեղծվել է 1468 թվականին՝ պորտուգալուհի Խուանայի կողմից, որը ցանկացել է թաքցնել իր հղիությունը։ Այն տարածվել է միայն ազնվականների շրջանում։ XVI դարի վերջում զգեստի համամասնությունների փոփոխություն է եղել, և վերդուգադոյի լայնությունը ներքևից աճել է։ Ֆրանսիայում, զգեստի այս իսպանական անվանումից ծագել է vertugadin (աղավաղված «vertu guardant»` «մաքրության պահապան») բառը, քանի որ կոշտ շրջանակի վրա ձգված կիսաշրջազգեստը կնոջը նմանեցրել է անթափանցելի ամրոցի ։ Բնակչության ցածր շերտերի կանանց հագուստը շարունակել է պահպանել 15-րդ դարի կեսի իսպանական զգեստների ավելի մեղմ ուրվագիծը. կիսաշրջազգեստը կա՛մ կիպ գրկել է իրանը, կա՛մ ծածկվել է շրջանաձև ծալքերով ։
Անգլիայում կիսաշրջազգեստի կարկասը պատրաստվել է մոմլաթե գործվածքից, իսկ զգեստը եղել է բաժանվող քղանցքներով։ Հետագայում ՝ տասնվեցերորդ դարի վերջին, հայտնվել են ֆարզինգեյլները։ Այդ հարթ և լայն կարկասները առանց առջևի մասի են եղել, ինչը թույլ է տվել իջեցնել կրծկալի լեզվակները։ Կիսաշրջազգեստի ավելորդ գործվածքը դրվել է լայնակի ծալքերում և ամրացվել կրծկալի լեզվակներով։ Ֆարզինգեյլը աղավաղել է մարդկային մարմնի իրական համամասնությունները՝ ստեղծելով անբնական և անհամաչափ ուրվագիծ (մասնավորապես, գոտկատեղը չափազանց բարակ է թվացել, իսկ ոտքերը՝ շատ կարճ) ։
Բարոկկո և ռոկոկո կիսաշրջազգեստներ
XVII դարի սկզբին եվրոպական զգեստները ազատվել են մոտ 50 տարի տևած իսպանական ազդեցությունից, և դարի կեսերից նորաձևության հիմնական թելադրողը եղել է Ֆրանսիան։ Դարերի ընթացքում կիսաշրջազգեստի ձևը կտրուկ փոխվել է։ Առաջին տարիներին այն կորցրել է օղակապերը և ձեռք բերել ավելի մեղմ ուրվագծեր։ Հագուստի ձևվածքը բարդացել է, օգտագործված նյութերը ավելի թեթև են դարձել՝ ընդգծելով մարմնի բնական գծերը, քղանցքը հարթ է դարձել և ներքև է ուղղվել։
17-րդ դարի վերջին մետաղական օղակներով վերին կիսաշրջազգեստի վրա կտրվածքներ են ավելացել, կողմերում՝ ծալազարդարանքներ, աստառը և ստորին կիսաշրջազգեստները տեսանելի են դարձել։ Վերին կիսաշրջազգեստը հաճախ երկայնափեշ է ունեցել, որը կարվել է ավելի ծանր գործվածքից. ամբողջ կառույցը պահվել է կողքից մաշված մորթու վրա։ Ռեգենտության ժամանակաշրջանում (1715-1723) հագուստի գծերը կրկին ավելի բնական են դարձել։
Ռոկոկոյի դարաշրջանում ավելի մեծ ուշադրություն են դարձրել ներքնազգեստի զարդարմանը։ Ստորին կիսաշրջազգեստը բացի հագուստի գործառույթային մաս լինելուց դարձել է նաև կարևոր դեկորատիվ տարր, քանի որ տեսանելի է եղել քայլելիս։ Նորաձև ուրվագիծը կառուցվել է զգեստի վերին և ստորին մասերի հակադրության սկզբունքով՝ նեղ կրծկալ և լայն կիսաշրջազգեստ, որը 18-րդ դարի երկրորդ կեսին լայնակի հատվածում դարձել է օվալաձև։ Այս դիզայնը ընդգծել է իրանը, ինչի շնորհիվ ցանկացած կազմվածքի կին նուրբ ու բարակիրան է թվացել։ Կիսաշրջազգեստների նոր կարկասները հասել են անհավանական չափերի։
1770-ական թվականներին երևան է եկել պոլոնեզը՝ երկար և լայն կիսաշրջազգեստ՝ կրծկալով, որի քղանցքը հետևից և կողմերից այնպես է կարվել, որ ներքին կիսաշրջազգեստը տեսանելի լինի։
Արտաքին հղումներ
Կատեգորիա:Շրջազգեստներ Կատեգորիա:Հագուստի պատմություն
Էդիսոն Ռեյ
Էդիսոն Ռեյ Իսթերլինգ (Addison Rae Lopez Easterling, ), ամերիկացի պարուհի, որն առավել հայտնի է TikTok-ի թրենդային պարերով։ 2020 թվականի հուլիսի դրությամբ նա հարթակում ունի 3 միլիարդ լայք և 52 միլիոն հետևորդ։ Համարվում է ամենաշատ հետևորդներ ունեցողներից երկրորդը։
Ավստրալիացի ռեփեր The Kid Laroi-ը գրել է երգ, որը կոչվել է նրա անունով ։
Կենսագրություն
Էդիսոն Ռեյ Իսթերլինգը ծնվել է 2000 թվականի հոկտեմբերի 6-ին, Լուիզիանա նահանգի Լաֆայետ շրջանում, Մոնտի Լոպեսի և Շերի Իթերլինգի ընտանիքում ։ Նա ունի երկու եղբայր՝ Էնզոն և Լուկասը ։ Մեծացել է Լաֆայետում։ Պարուհին այցելել է Լուիզիանա նահանգի Շրիվպորտ քաղաքում գտնվող Գոլգոֆայի բապտիստական ակադեմիան ։
Նա TikTok-ի The Hype House համատեղ խմբի մի մասն է, 18 այլ մասնակիցների հետ, ներառյալ Չարլի Դ'Ամելիոն և Դիքսի Դ'Ամելիոն ։
2020 թվականի հունվարին Իսթերլինգը պայմանագիր է կնքել WME գործակալության հետ ։
Ալեքսանդր Գերասիմով (այլ կիրառումներ)
Ալեքսանդր Գերասիմով անուն-ազգանունը կարող է վերաբերել հետևյալ անձանց.
Էդիսոն Ռեյ
Հանրային պատկեր
TikTok-ի հաջողությունը ստիպել է նրան աշխատել այնպիսի ընկերությունների հետ, ինչպիսիք են Reebok-ը, L'Oréal-ը, Hollister-ը և American Eagles-ը ։ 2020 թվականի հուլիսին նա համագործակցեց American Eagles-ի հետ՝ բրենդի #AExME Back to School '20 գովազդի արշավում, քանի որ ապրանքանիշն արեց իր առաջին վիրտուալ ֆոտոշարքը, որը ներառում էր կադրեր Էդիսոնի ննջասենյակում՝ համաճարակի պատճառով ։ 2021 թվականի մարտի 26-ին Ռեյը մասնակցեց Ջիմի Ֆելոնի The Tonight Show շոուին։ Ռեյը Ֆելոնին սովորեցրել է ութ վիրուսային TikTok պար և խիստ քննադատության է ենթարկվել պարերի սկզբնական ստեղծողներին չնշելու համար։ Արձագանքների մեծ մասը եկել է Twitter-ից, որտեղ մարդիկ պնդում էին, որ դա համակարգային ռասիզմի օրինակ է, քանի որ պարերի ստեղծողների մեծ մասը սևամորթ են։ Ռեյն այս վեճն ուղղեց TMZ-ին` պնդելով. «Կարծում եմ, որ նրանք բոլորն էլ վերագրվել են YouTube-ի սկզբնական հրապարակմանը, բայց շոուի ժամանակ դժվար է նշել։ Բայց նրանք բոլորն էլ գիտեն, որ ես իրենց շատ եմ սիրում և, այսպիսով, ես աջակցում եմ բոլորին։ Եվ հուսով ենք, որ մի օր մենք բոլորս կարող ենք հանդիպել և պարել միասին» ։ Նյու Յորքում, շարունակվող COVID-19 համաճարակի ժամանակ, Ֆելոնի շոուում ելույթ ունենալուց հետո, Ռեյը կրում էր այն, ինչ թվում էր, թե ձեռքի ապակյա դեմքի պաշտպանիչ էր, որը երկրպագուները քննադատում էին կորոնավիրուսի դեմ բավականաչափ պաշտպանված չլինելու համար ։ Ռեյը հետագա հսկողության տակ հայտնվեց 2022 թվականի օգոստոսին, երբ նա Instagram-ում հակասական գրառում արեց՝ կրծկալով և բիկինիով, որտեղ գրված էր «Հայր», «Որդի» և «Սուրբ Հոգի», որը շատ քրիստոնյաների կողմից համարվում էր հայհոյանք ։ Նա ջնջել է գրառումը՝ առանց այդ հարցի վերաբերյալ մեկնաբանություն տալու ։
Արտաքին հղումներ
Կատեգորիա:Ամերիկացի պարուհիներ Կատեգորիա:Ամերիկացի ինտերնետային աստղեր Կատեգորիա:Ամերիկացի տիկտոկերներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի դերասանուհիներ
Չենգնուտա
Չենգնուտա (Ченгнута), գետ Կամչատկա թերակղզի, Ռուսաստանում։ Գետի երկարությունը մոտ 13 կմ։ Թափվում է Իչա գետի ձախ ափին՝ 174 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Էյլեր-Մասկերոնի հաստատուն
Էյլեր-Մասկերոնի հաստատուն կամ Էյլերի հաստատուն- Մաթեմատիկական հաստատուն է, որը սահմանվում է որպես մասնակի սահմանի գումարի տարբերություն հարմոնիկ շարքի և բնական լոգարիթմով թվի.
Հաստատունը ներմուծվել է 1735 թվին Լեոնարդ Էյլերի կողմից, ինքն էլ առաջարկել է դրա համար
C
նշանակումը, որը մինչև հիմա երբեմն կիրառվում է։ Իտալացի մաթեմատիկոս Լորենցո Մասկերոնին 1790 թվին հաշվեց 32 հաստատուն նշան (թիվ)։ Կարլ Անտոն Բրետշնայդերը առաջարկեց ժամանակակից նշանակումը` \gamma (հունական տառ«գամմա»)։ Թվերի տեսությունում հաստատունը հաճախ օգտագործում են
\gamma թվի արժեքը
\gamma թվի առաջին հազար արժեքը ստորակետից հետո։
Ծանոթագրություններ
Կատեգորիա:Մաթեմատիկական հաստատուններ Կատեգորիա:Լեոնարդ Էյլեր Կատեգորիա:Թվերի տեսություն Կատեգորիա:Մաթեմատիկա
Ժերոմ Բոատենգ
Ժերոմ Բոատենգ (Jérôme Boateng, ), գերմանացի ֆուտբոլիստ, պաշտպան, խաղում է Մյունխենի Բավարիայում։ 2010 թվականի աշխարհի չեմպիոն։ Քևին-Փրինս Բոատենգը նրա եղբայրն է։
Կարիերա
Բոատենգը կենտրոնական պաշտպան է, ունի ատլետիկ կառուցվածք և բարձր հասակ, ինչը թույլ է տալիս նրան շատ լավ խաղալ «2-րդ հարկում»։ Նա սկսել է իր կարիերան «Թենիս Բորուսիա Բեռլին» երիտասարդական թիմում, այժմ խաղում է «Բավարիա»-ում։ 2002 թվականի հուլիսի 1-ից, երբ 13 տարեկան էր, տեղափոխվում է Հերտա» ֆուտբոլային ակումբ և այստեղ մնում մինչև 2007 թվականի օգոստոսի 22-ը։ Ի սկզբանե համարվում էր առավել տաղանդավոր խաղացողներից մեկը։ Իր դեբյուտային խաղը Բունդեսլիգիայի 2006/2007 մրցաշրջանում խաղացել է Հերտայի կազմում Մյունխենի Բավարիայի դեմ։ Դա 25 փուլերի հանդիպումներից մեկն էր, որում Հերտան պարտվեց 1-3 հաշվով, իսկ Բոատենգը մասնակցեց ամբողջ հանդիպմանը և վաստակեց դեղին քարտ։ Բոատենգը 2007/2008 մրցաշրջանը սկսեց արդեն «Համբուրգ»-ում, 2007 թվականի օգոստոսի 22-ին կնքելով հինգ տարվա պայմանագիր, որն արժեցավ 2.5 միլիոն եվրո ։ Այդ մրցաշրջանումԲոատենգը մանսակցեց 27 հանդիպման, որոնցից 26-ին նա մնաց պահեստայինների նստարանին, ընդհանուր առմամբ խաղաց 2156 րոպե, ստացավ 5 դեղին քարտ։ «Համբուրգ»-ի կազմում, 2-րդ մրցաշրջանի ժամանակ Ժերոմը մասնակցեց 21 հանդիպման, որոնցից 14-ը միայն մնացել բազայում։ Գերմանիայի հավաքականում իր դեբյուտային խաղը խաղացել է 2009 թվականի հոկտեմբերի 10-ին Ռուսաստանի ֆուտբոլի ազգային հավաքականի դեմ, սակայն խաղի ընթացքում ստանում է կարմիր քարտ։ Այնուամենայնիվ գերմանացիներին հաջողվում է 10 խաղացողով հաղթել ռուսներին։ 2010 թվականի մայիսի 5-ին ստորագրել է հնգամյա պայմանագիր Անգլիական «Մանչեսթեր Սիթի»-ի հետ, որն արժեր 10.4 մլն. եվրո ։ 2011 թվականի հուլիսի 11-ին Բոատենգը տեղափոխվում է Բավարիա Մյունխեն ֆուտբոլային ակումբ, իսկ տրանսֆերը կազմում էր 14 միլիոն եվրո ։
Ակումբային
Մանչեսթեր Սիթի Բավարիա
Միջազգային
Գերմանիա
Ընտանիք
Մայրը գերմանացի է, հայրը՝ գանացի, նրա արյունակից եղբայրը Քևին-Փրինս Բոատենգը ծնվել է 1977 թ., ով նույնպես ֆուտբոլիստ է։ Խաղացել է «Շալկե 04»-ում և Գանայի հավաքականում։ Խաղացել է գերմանական երիտասարդական հավաքականում։ Այն բանից հետո, երբ Քևին-Փրինսը վնասվածք հասցրեց Միխայիլ Բալակին (2010 թ.) Անգլիայի եզրափակչում, ստիպեց բաց թողնել 2010 թ.-ի աշխարհի չեմպիոն խաղը ՀԱՀ-ում, Ժերոմը որոշեց, որ էլ երբեք կապ չի ունենա իր եղբոր հետ ։
Արտաքին հղումներ
Կատեգորիա:Գերմանացի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ֆուտբոլի աշխարհի չեմպիոններ Կատեգորիա:Գերմանիայի հավաքականի ֆուտբոլիստներ Կատեգորիա:Համբուրգի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Բեռլինի Հերտայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Հարավային Օսիայի քաղաքներ
Հարավային Օսիան հանրապետություն է հարավային Կովկասում, որը գտնվում է Վրաստանի հյուսիսում և Ռուսաստանի հարավում։ Նա ճանաչվել է միայն Ռուսաստանի, Վենեսուելայի, Նիկարագուայի և Նաուրուի կողմից։ Երկրի մայրաքաղաքն է Ցխինվալը։
Երկրի կազմում կան երկու խոշոր քաղաքներ, իսկ մնացած բնակավայրերը ունեն հիմնականում գյուղի կամ գյուղատիպ ավանի կարգավիճակ։
Ծանոթագրություններ
Կատեգորիա:Քաղաքների ցանկեր ըստ երկրի
Մուրզիլկան արբանյակի վրա
Մուրզիլկան արբանյակի վրա (Мурзилка на спутнике), առաջին խորհրդային ​​լայնէկրան անիմացիոն կինոնկար, որն ստեղծվել է 1960 թվականին, ըստ Լ. Արկադևի սցենարի, ռեժիսոր-մուլտիպլիկատորներ Եվգենի Ռայկովսկու և Բորիս Ստեպանցևի կողմից։ Նվիրված է տիեզերական ուսումնասիրության խորհրդային պատմական թեմային։
Հատուկ թղթակից Մուրզիլկայի արկածների մասին չորս անիմացիոն ֆիլմերից մեկը։
Սյուժե
"Ֆիլմը հիմնված է 2090 թվականին տեղի ունեցած իրադարձությունների վրա. մեջբերում մուլտֆիլմի սկզբում։"
Երիտասարդ պիոները լաց է լինում՝ նստած «Առաջին արհեստական ​​արբանյակին» կոթողի կողքին։ Այս իրադարձությունը տագնապի ազդանշան է տալիս, որ ստանում է մանկական ամսագրի խմբագիրը։ Պարզվում է, որ ապագայում լաց լինելը մոռացվել է մարդկանց կողմից` որպես ավելորդ տխուր հույզ և որպես «չլսված իրադարձություն» է ընկալվում Երկրի վրա։ Այն հասկանալու համար խմբագիրը որոշում է կապվել իր հատուկ թղթակից Մուրզիլկայի հետ, որը հանձնարարությամբ գտնվում է տիեզերքում։